armvectores/hy_wikipedia_2023 huggingface dataset:
Մինարեթ Յիվլի

Ալադդին Մզկիթ կամ Մինարեթ Յիվլի, որը հաճախ նաև անվանվում է Ուլու Մզկիթ  (թուրքերեն՝ Ulu Cami, "Grand Mosque"), գտնվում է Անթալիայում։ Այն հանդիսանում է պատմական մզկիթ, որը կառուցվել է Իկոնիայի սուլթան Ալադդին Քեյղուբադի կողմից։ Մի մասն է կազմում քյուլլիյեի (külliye)  (կառույցների համալիր), որը ներառում է իր մեջ՝ Գըյասեդդին Քեյհյուսրև Մեդրեսեն, Սելջուկ և Դերվիշների կացարանները, և Զինկիրիրանի և Նիգար Հաթունի դամբարանները։ Մզկիթը գտնվում է Քալեիչիում (հին քաղաքային կենտրոնում), Հանրապետության փողոցի երկայնքով, Կալեխափիի հրապարակի կողքին։ Մզկիթի մինարեթը զարդարված է մուգ կապույտ սալիկներով, հանդիսանում է քաղաքի կողմնորոշիչը ու խորհրդանիշը։


== Պատմություն ==

Մզկիթը առաջին անգամ կառուցվել է 1230 թվականին և 1373 թվականին երկրորդ անգամ ամբողջովին վերանորոգվել է։ Մինարեթի բարձրությունը կազմում է՝ 38 մ, ունի քարե հիմք, ութ ռելեֆային հատվածներ և 90 աստիճաններ բարձրանալու համար։
Առաջին կառույցը (1230 թվական) կառուցվել է մոտավորապես 1225-1227 թվականներին, Իկոնիայի սուլթան Ալա ադ-Դին Քեյղուբադի (1220-1237 թվականներ) կողմից։ 14-րդ դարում բնօրինակ մզկիթը քանդվեց և 1373 թվականին բյուզանդական եկեղեցու հիմքի վրա կառուցվեց նոր մզկիթ` Համիդդիների կողմից։ Այն իր վեց գմբեթներով հանդիսանում է Անատոլիայի հնագույն բազմագմբեթավոր կառուցներից մեկը։
Այսօր շենքում գտնվում է՝ Անթալիա էթնոգրաֆիկ թանգարանը, որում պահպանվում են՝ հագուստներ, խոհանոցային պարագաներ, ասեղնագործություններ, նկարահյուս գործվածքներ և ձեռագործություններ, գուլպաներ, պարկեր, զարդեր և քոչվորական վրաններ։ Այն բացվել է 1974 թվականին։


== Նկարագրություն ==
Աղյուսե մինարեթը գտնվում է մզկիթից արևելք, չորս ու կես մետր հեռավորության վրա։ Բարձրությունը կազմում է 38 մ։ Մինարեթի հատակին կարելի է տեսնել Մուհամմադի խոսքերը, որոնք գրված են փիրուզագույն և կապույտ գույներով։ Մինարեթի մուտքը գտնվում է հյուսիսային կողմում։ 90 աստիճաններով պարուրաձեւ սանդուղքի, որոնք լուսավորվում են մինարեթի պատերի մեջ արված անցքերի միջոցով, հնարավոր է բարձրանալ մինարեթի պատշգամբ։ Ըստ ամենայնի, սկզբնապես աստիճաների թիվը եղել է 99, որոնցից յուրաքանչյուրը հիշեցնում էր Ալլահի 99 անունները մուեդզին։


== Պատկերասրահ ==

		
		
		
		


== Աղբյուրներ ==
Bloom Jonathan, Blair Sheila, eds. (2009)։ «Architecture»։ Grove Encyclopedia of Islamic Art & Architecture։ Vol. 1։ Oxford University Press 
Crane H. (1993)։ «Notes on Saldjūq Architectural Patronage in Thirteenth Century Anatolia»։ Journal of the Economic and Social History of the Orient։ No. 1։ Vol. 36 
Hillenbrand Robert (1994)։ Islamic Architecture: Form, Function, and Meaning։ Columbia University Press 163
Ring Trudy, Watson Noelle, Schellinger Paul, eds. (1995)։ Southern Europe: International Dictionary of Historic Places։ Vol.3։ Fitzroy Dearborn Publishers 


== Արտաքին հղումներ ==
«Yivli Minaret Complex»։ Archnet։ Արխիվացված է օրիգինալից 2019-01-07-ին 
Pictures of the mosque


== Ծանոթագրություններ ==
Տուզլուկով (Ռոստովի մարզ)

Տուզլուկով (ռուս.՝ Тузлуков), գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում։ Մտնում է Բագայևսկի գյուղական համայնքի կազմի մեջ։
Սամարովո (գյուղ, Պերեսլավսկի շրջան)

Սամարովո (ռուս.՝ Самарово), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիտակով չարագործը

«Պիտակով չարագործը», 1954 թվականի խորհրդային տիկնիկային մուլտիպլիկացիոն ֆիլմ՝ նկարահանված Բորիս Ստեպանցեվ և Վսևոլդ Շարբակով ռեժիսորների կողմից (մեծահասակների համար)։
Բորիս Ստեպանցևի առաջին ռեժիսորական աշխատանքն էր, որն ապագայում ստեղծել է այնպիսի հայտնի մուլտֆիլմեր, ինչպիսիք են՝ «Մանչուկն ու Կառլսոնը», «Վովան անդրսարյան թագավորությունում», «Մուրզիլկայի արկածները», «Պետյան ու Կարմիր գլխարկը», «Մարդուկ-Ջարդուկը», «Աքաղաղն ու ներկերը» և այլն։
Մուլտֆիլմը ևս երեք նովելների հետ միասին («Ակամա ռևիզորներ», «Ես ոչինչ չեմ հիշում» և «Ստորագրությունն անընթեռնելի է») ընդգրկվել է «Родимые пятна» կինոալմանախում։


== Սյուժե ==
Կինոնկարի հեղինակներն այն նվիրել են հավերժական թեմային՝ հարբեցողության վտանգներին։ Մուլտֆիլմը, որը նախատեսված է մեծահասակների համար, ստեղծվել է Սերգեյ Միխալկովի առակների հիման վրա։ Հիմնական հակահերոսը կես լիտր շիշն է, որն ամենուրեք խնդիրներ է ստեղծում և չարիք է բերում յուրաքանչյուրին, ով իր հետ հանդիպում է փնտրում։ Համր կինոյի ոճով սյուժեն ուղեկցվում է երաժշտությամբ և ընդմիջվում բանաստեղծություններով։


== Ստեղծողներ ==
Սցենարի հեղինակ՝ Սերգեյ Միխալկով
Ռեժիսորներ՝ Վսեվոլոդ Շերբակով, Բորիս Ստեպանցև
Օպերատոր՝ Իոսիֆ Գոլոմբ
Բեմադրող նկարիչ՝ Վ․ Գրեխով
Կոմպոզիտոր՝ Ալեքսանդր Մոսոլով
Հնչյունային օպերատոր՝ Գեորգի Մարտինյուկ
Ռեժիսորի օգնական՝ Վ Շևելևա
Մոնտաժողի օգնական՝ Ն․ Արավինա
Տիկնիկները և զարդարանքները պատրաստվել են գլխավոր նկարիչ Ռոման Գուրովի ղեկավարությամբ
Տիկնիկավար դերասաններ՝ Վլադիմիր Կուսով, Գ․ Բոդրովա, Լ․ Կյարտ
Ֆիլմի տնօրեն՝ Բ․ Բուրլակով


== Ծանոթագրություններ ==


== Արտաքին հղումներ ==
«Պիտակով չարագործը»
Իլեզկա

Իլեզկա (ռուս.՝ Илезка), գյուղ Ռուսաստանի, Վոլոգդայի մարզի Բաբուշկինսկի շրջանի կազմում։
Բնակչությունը 2006 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մախիզմ

Մախիզմ, 19-րդ դարի վերջի և 20-րդ դարի սկզբի սուբյեկտիվ իդեալիստական ուղղություն՝ այսպես կոչված «երկրորդ պոզիտիվիզմ», որի հիմնական տեսական դրույթները մշակել են Էրնստ Մախը, Ռիխարդ Ավենարիուսը և նրանց աշակերտներն ու համախոհները (Ի. Պետցոլդ, Ֆ. Կարստանյեն, Ռ. Վիլի, Կարլ Պիրսոն)։ Մախը, իսկ այնուհետև մախիզմին հարած ֆիզիկոսները (Պիեռ Դյուհեմ, Վիլհելմ Օստվալդ, Անրի Պուանկարե) փորձում էին լուծել դասական ֆիզիկայի ճգնաժամի առնչությամբ ծագած իմացաբանական դժվարություններն ու մեթոդաբանական խնդիրները։ Նրանք զգալի դեր խաղացին ֆիզիկական նոր պատկերացումների ձևավորման գործում՝ նպաստելով փորձնական հիմնավորում չունեցող մտակառույց («մետաֆիզիկական») էությունների արտաքսմանը ֆիզիկայից։ Սակայն մախիզմում դա հասավ ամեն տեսակ վերացական հասկացությունների, առհասարակ մտահասու էությունների (հատկապես փիլիսոփայական «սուբստանց», «մատերիա», «ոգի», «պատճառականություն» և այլն) ճանաչողական նշանակության ժխտմանը։ Համապատասխանաբար, մախիզմի իմացաբանությունը սուբյեկտիվիստական էմպիրիզմ է՝ ֆենոմենալիզմ. ճանաչողության հիմքում այն դնում է անմիջական զգայական փորձը, որի վերջնական «տարրեր» համարում է զգայությունները։ Վերացվում է հոգեկանի և ֆիզիկականի հակադրությունը, զգայությունները և նրանց կոմպլեքսները, դիտված զգայող սուբյեկտի հետ ունեցած հարաբերության տեսակետից, կազմում են հոգեբանության առարկան, իսկ դրանց օբյեկտիվացումը, դրանց դիտարկումն իբրև առարկայի ու նրա հատկությունների մասին զգայական տվյալների, կազմում է ֆիզիկայի (բնագիտության) առարկան։ Սուբյեկտի և օբյեկտի հակադրության այսպիսի վերառմամբ մախիզմը իր փիլիսոփայությունը հռչակում է մատերիալիզմից և իդեալիզմից վեր կանգնած՝ «երրորդ», «չեզոք» գիծ։ Մարդկային ճանաչողությանը մախիզմը տալիս է կենսաբանական մեկնաբանություն՝ նրա վրա տարածելով կենսաբանական հարմարմանը հատուկ «ուժերի նվազագույն ծախսման» սկզբունքը։ Գիտական ճանաչողության մեջ դա, ըստ Մախի, դրսևորվում է որպես «մտածողության տնտեսման» մեթոդաբանական պահանջ։ Գիտության էությունը և նպատակը համարվում են զգայությամբ տրված փորձնական տվյալների նկարագրությունը։ «Զուտ նկարագրության» այս մեթոդաբանական սկզբունքի տեսակետից բնագիտության տեսական ընդհանրացումները լավագույն դեպքում աշխատանքային հիպոթեզներ են, և նրանց չպետք է վերագրել օբյեկտիվ բովանդակություն։ Դրանով իսկ մախիզմը հետևում է հյումիստական ագնոստիցիզմի գծին։
Զերեմլյա

Զերեմլյա (ուկրաիներեն՝ Зеремля), գյուղ Ուկրաինայի Ժիտոմիրի մարզի Բարանովի շրջանում։ Հիմնադրվել է 1786 թվականին։
2001 թվականի տվյալներով Զերեմլյա գյուղում բնակվում էր 685 մարդ։ Բնակավայրը զբաղեցնում է 17091 կմ² տարածք։ Բնակչության խտությունը կազմում էր 40,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վուոլի

Վուոլի (ռուս.՝ Вуолы), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կապրիե (կոմունա)

Կապրիե(իտալերեն՝ Caprie), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.882 մարդ (2008 թվականի տվյալներով)։ Բնակչության խտությունը՝ 118 մարդ/կմ²։ Տարածքը՝ 16 կմ²։ Փոստային ինդեքս՝ 10040։ Հեռախոսային կոդ՝ 011։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Թուրքիայի նախագահների ցանկ

Թուրքիայի նախագահ, Թուրքիայի Հանրապետության գործադիր իշխանության գլխավորողը և Զինված ուժերի գերագույն գլխավոր հրամանատարը։ Թուրքիայի և Օսմանյան Թուրքիայի պատմության մեջ եղել են 12 նախագահներ։ Թուրքիայի առաջին նախագահը եղել է Մուստաֆա Քեմալ Աթաթուրքը։ Թուրքիայի Հանրապետության ներկային նախագահը Ռեջեփ Թայիփ Էրդողանն է։


== Թուրքիայի նախագահներ (1923–ներկա) ==


== Ժամանակագրություն ==


== Ծանոթագրություններ ==


== Տես նաև ==
Թուրքիայի վարչապետների ցանկ


== Արտաքին հղումներ ==
Past presidents Archived 2011-10-04 at the Wayback Machine., Թուրքիայի նախագահներ.
Օզերո (գյուղ, Նեմիրովի շրջան)

Անվան այլ կիրառումների համար տե՛ս՝ ՕզերոՕզերո (ուկրաիներեն՝ Озеро), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1750 թվականին։
2001 թվականի տվյալներով Օզերո գյուղում բնակվում էր 238 մարդ։ Բնակավայրը զբաղեցնում է 0,001 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1954-55 NBA մրցաշրջան

1954-55 NBA մրցաշրջան. NBA-ի 9-րդ մրցաշրջանն է։ Մրցաշարը ավարտվեց Սիրակյուս Նեշնլզի հաղթանակով ընդդեմ Ֆորդ Ուեյն Պիստոլսի։
Այս մրցաշրջանում, երբ որակազրկվել էր Բալթիմոր Բուլիթսըը, թիմերի քանակը նվազեց և հասավ 8-ի։ Դիվիզիոնների քանակը դարձավ 2։


== Արտաքին հղումներ ==
1954-55 NBA Season Summary Archived 2012-10-06 at the Wayback Machine.
Հայքի հրապարակ

40°48′39″ հս․ լ. 44°29′05″ ավ. ե.

Հայքի հրապարակ, Հայաստանի մեծությամբ երրորդ քաղաք Վանաձորի կենտրոնական հրապարակը։ Այն հատում է Տիգրան Մեծ պողոտան հարավ-արևելքից հյուսիս-արևմուտք, և Մովսես Խորենացի փողոցը՝ հյուսիս-արևելքից։
Հրապարակը բացվել է 1950-ական թվականներին՝ հիմնված ճարտարապետներ Բաղդասար Արզումանյանի և Հովհաննես Մարգարյանի կազմած նախնական նախագծի վրա։ Խորհրդային շրջանում հրապարակը հայտնի էր որպես Կիրովի հրապարակ, ի պատիվ բոլշևիկների առաջնորդ Սերգեյ Կիրովի։  Մինչև Հայաստանի անկախանալը Կիրովի արձանը գտնվում էր հրապարակի կենտրոնում։ Հրապարակում նախատեսվում է տեղադրել Հայկ Նահապետի և Տիգրան Մեծի արձաններ: 


== Նկարագրություն ==
Հրապարակը զարդարված է կենտրոնական մասում գտնվող մի քանի շատրվաններով։
Այն շրջապատված է մի շարք կարևոր շինություններով.

Լոռու մարզի վարչակազմի շենքը՝ հարավային մասից։
Վանաձորի քաղաքապետարանը, որը նախագծել է Բաղդասար Արզումանյանը։ Գտնվում է հրապարակի արևելյան մասում։
Գուգարք հյուրանոցը՝ արևմտյան մասից, որը նույնպես նախագծել է Բաղդասար Արզումանյանը։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
ՎԱՆԱՁՈՐ ՔԱՂԱՔԻ ՀԱՅՔԻ ՀՐԱՊԱՐԱԿԻ ԱՐԴԻԱԿԱՆԱՑՈՒՄ
Taken by a Stranger

«Taken by a Stranger», գերմանացի երգչուհի Լենա Մայեր-Լանդրութի երգն է Եվրատեսիլ 2011 երգի մրցույթի համար, որը զբաղեցրել է 10-րդ հորիզոնականը 107 միավորով։ Երգը գրվել է Գուս Սեյֆերթի, Նիքոլ Մորիերի և Մոնիկա Բիրկենեսի կողմից և ընդգրկվել է Լենայի երկրորդ՝ «Good News» ալբոմում։
Երգը ընտրվել է Գերմանիայի Եվրատեսիլի ազգային ընտրությամբ՝ հեռուստաքվեարկության միջոցով փետրվարի 18-ին։ Երգը հաջորդ օրն իսկ ինտերնետում հասանելի է եղել ներբեռնամ համար։


== Հիթ շքերթներ ==


== Արտաքին հղումներ ==
Երգի տեսահոլովակը ՅուԹուբում
Ժենույե (Ծովափնյա Շարանտի գավառ)

Ժենույե (ֆր.՝ Genouillé), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Տոննե-Շարանտ համայնքի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17174։


== Բնակչություն ==
Համայնքի բնակչությունը 2010 թվականին կազմում էր 789 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Ժենույե (ֆր.)
Սպլինտեր

Սպլինտեր (անգլ.՝ Splinter), Նինջա - կրիաներ սերիալի ամենաիմաստուն կերպարը, այս կերպարը առնետ-մուտանտ է։ Զբաղվում է արևելյան մարտարվեստներով։ Համարվում է նինջա - կրիաների խորթ հայրը, ինչպես նաև նրան սենսեյը։
Մինչ առնետի վերածվելը եղել է մարդ (մարդու կերպարանքով), բայց նույնիսկ դրա մասին լիովին ոչինչ հայտնի չէ։ Մարդ եղած ժամանակ անունը եղել է Համատո Յոսի։


== Սպլինտերի անձնական գործը ==
Ապրելու վայրը - Նյու Յորք, կոյուղի
Հասակ - 147
Քաշը - 67 սմ
Աչքերի գույնը - մուգ
Զենք - տարբեր
Հոբբի - կարդալ գրքեր, դիտել սերիալներ
Սիրած գույնը - մանուշակագույն, դեղին
Սիրած ուտելիք - թարմ բանջարեղեն, սուշի, ապուր, թեյ, պանիր
Սիրած գրողը - Ռուտ Բենեդիկտ (անգլ.՝ Ruth Benedict).
Սիրած երգի ժանրը - Ռեգի


== Արտաքին հղումներ ==
"TMNT: The Rennaissance Reptiles Return" Archived 2013-11-12 at the Wayback Machine.
Բեսս

Բեսս, գահանուն՝ Արտաքսերքս V (հուն․՝ Βήσσος, մ.թ.ա. 4-րդ դար - մ. թ. ա. 329, Եկբատան, Համադան, Իրան), պարսից ինքնահռչակ թագավոր։  Կառավարել է մ․թ․ա․ 330-329 թվականներին։


== Կենսագրություն ==
Բեսսը  նախքան գահակալ դառնալը զբաղեցրել է Բակտրիայի սատրապի պաշտոնը։ Մ․թ․ա․ 331 թվականի հոկտեմբերի մեկին տեղի է ունեցել Գավգամելայի ճակատամարտը, որտեղ Ալեքսանդր Մակեդոնացին հաղթանակ է տարել Դարեհ երրորդ Կոդոմանոսի դեմ։ Ճակատամարտի ժամանակ Բեսսը ղեկավարել  է  պարսկական բանակի ձախ թևը, որը հիմնականում կազմված է եղել սատրապի ռազմիկներից։ Տանուլ տալով ճակատամարտը և խուսափելով Ալեքսանդրի զորքի հետ բախումից, Դարեհ երրորդը Բեսսի ուղեկցությամբ նահանջել է Էկբատան, որտեղ անցկացրել է ամբողջ ձմեռը։ Հաջորդ տարի Դարեհ երրորդը շարժվել է դեպի արևելք՝  Բակտրիայում ավելի շատ զորքեր հավաքելու մտադրությամբ։ Ճանապարհին Բեսսը սատրապների հետ դավադրություն է կազմակերպել և գահընկեց է արել Դարեհին։  Դավադիրները մտադիր են եղել Դարեհին հանձնել Ալեքսանդրին, բայց Ալեքսանդր Մակեդոնացին շարունակել է հետապնդել պարսիկներին, նույնիսկ Դարեհի տապալման լուրն իմանալով։ 
Մ․թ․ա 330 թվականի հուլիսին Հեկտամպոլիսի մոտ դավադիրներն իմանալով Ալեքսանդրի հետապնդման մասին, մահացու վիրավորել  են Դարեհին և խուճապահար դիմել փախուստի։ Դարեհի սպանությունից հետո Բեսսն իրեն թագավոր է հռչակել՝ ընդունելով Արտաքսերքս հինգերրոդ գահանունը։ Հաստատվելով Բակտրիայում՝ Բեսսն իր շուրջն է համախմբել վճռական մարդկանց, ովքեր պատրաստ էին դիմակայելու մակեդոնացիներին։
Մ․թ․ա․ 329 թվականի գարնանը Ալեքսանդր Մակեդոնացին լուրջ պատրաստությունից հետո անցել է Հինդուկուշ և ներխուժել Բակտրիա։ Բեսսը նահանջել է Սոգդիանա՝ անցնելով Օքս գետը (ժամանակակից Ամու Դարյա) Ալեքսանդրը շարունակել է հետապնդումը։  Բեսսը ժողովրդականություն չի վայելել Արևելյան Իրանում և Միջին Ասիայում, չնայած շարունակել է աքեմենյան թագավորների քաղաքականությունը։ Պարսկական տիրապետության ժամանակ այդ տարածքներն անընդհատ գտնվել են պատերազմների մեջ։ Բեսսը չստանալով տեղական ցեղերի աջակցությունը, ընկել է մակեդոնական հրամանատարներից մեկի՝ Պտղոմեոս Լագի ձեռքը։


== Մահ ==
Դարեհ երրորդի մահից հետո Ալեքսանդր Մակեդոնացին իրեն համարել է Աքեմենյանների օրինական ժառանգորդ։ Նա գերեվարված Բեսսի հետ վարվել է այնպես, ինչպես պարսից թագավորները ապստամբների հետ։ Ալեքսանդրի հրամանով կտրել են Բեսսի քիթը, ականջները և շղթայակապ, առանց հագուստի տարել են կառափնարան։
Գոյություն ունեն հակասական պատմություններ Բեսսի մահվան վայրի և պատճառի վերաբերյալ։ Ըստ Կուրտիուս Ռուֆուսի Բեսսին խաչել են այն վայրում, որտեղ սպանել են Դարեհ երրորդին։ Արրիան պնդում է, որ ենթարկել են կտտանքների, ապա գլխատել Էկբատայում։ Պատմիչ Պլուտարքոսը ենթադրում է,որ  Բակտրիայում Մակեդոնացու դատավարությունից հետո, Բեսսին դատել են պարսկական սովորության համաձայն՝ կապելով երկու ծառերի գագաթներից  թեքել են ներքև։ Բաց թողնելուց հետո ծառերը  ուղվել են  մասնատելով  դատապարտյալին։


== Ծանոթագրություններ ==


== Արտաքին հղումներ ==
BCHP 1 Archived 2019-01-19 at the Wayback Machine.
Livius.org: Bessus / Artaxerxes V Archived 2013-06-22 at the Wayback Machine.
Տիխվինկա (գյուղ, Գատչինսկի շրջան)

Անվան այլ կիրառումների համար տե՛ս՝ ՏիխվինկաՏիխվինկա (ռուս.՝ Тихвинка), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոլեևո

Խոլեևո (ռուս.՝ Холеево), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զադնյայա (գյուղ, Յարցևսկի շրջան)

Անվան այլ կիրառումների համար տե՛ս՝ ԶադնյայաԶադնյայա (ռուս.՝ Задняя), գյուղ Ռուսաստանի Սմոլենսկի մարզի Յարցևսկի շրջանի կազմում։ Մտնում է Կապիրևշչինսկի գյուղական բնակավայրի մեջ։
Բնակչությունը 2007 թվականին գրանցված տվյալներով կազմում էր 22 մարդ։


== Աշխարհագրություն ==
Զադնյայա գյուղը գտնվում է Յարցևսկի շրջանի հյուսիսային հատվածում, Մ1 «Բելառուս» ավտոճանապարհից 20 կմ դեպի հյուսիս։ Գյուղից 21 կմ դեպի հարավ գտնվում է Միլոխովո երկաթուղային գիծը, որն անցնում է Մոսկվա-Մինսկ գծով։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին գյուղն օկուպացված է եղել հիտլերյան զորքերի կողմից, այնուհետև ազատագրվել է 1943 թվականի սեպտեմբերին։


== Կլիմա ==
Զադնյայա գյուղը գտնվում է չափավոր ցամաքային կլիմայական գոտում, որտեղ ձմեռը չափավոր ցուրտ է, գարունը տևական, բարեխառն, ամառը չափավոր շոգ, իսկ աշնանը գերակշռում են տաք, արևոտ եղանակները։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իդա Մկրտչյան

Իդա Արշավիրի Մկրտչյան, սեպտեմբերի 22, 1914(1914-09-22), Երևան, Կովկասի փոխարքայություն, Ռուսական կայսրություն - մայիսի 20, 1997(1997-05-20)), հայ դերասանուհի։
ՀԽՍՀ վաստակավոր արտիստ։ Երևանի Հակոբ Պարոնյանի անվան երաժշտական կոմեդիայի թատրոնի դերասանուհի։


== Կենսագրություն ==
Իդա Մկրտչյանը ծնվել է Երևանում։ Հայրը՝ Արշավիր Տեր-Մկրտչյանը,Գևորգյան ճեմարանի սան․ Իր երաժշտական ընդունակությունների շնորհիվ արժանանացել է ճեմարանի երգեցողության ուսուցչի ու խմբավարի՝ մեծ Կոմիտասի ուշադրությանը․ Եղել է Կոմիտասի աշակերտը, հետագայում,Երևանի թեմական դպրոցի ուսուցիչ, Հայաստանի Առաջին Հանրապետության Խորհրդարանի՝ դիվանապետ, խորհրդային տարիներին՝ թարգմանիչ և սրբագրիչ,Առաջին պետական թատրոնի գլխավոր ադմինիստրատոր։ Մայրը՝ Երանուհի Ադամյան(Ադելլա)՝, հայ-սովետական թատրոնի և կինոյի անվանի գործիչ, Առաջին պետական թատրոնի առաջնակարգ դերասանուհի։
Իդա Մկրտչյանը ավարտել է Ռուսաստանի թատերական արվեստի ինստիտուտի (ԳԻՏԻՍ-ի)՝ դերասանական արվեստի բաժինը և Մոսկվայի հայկական դրամատիկական ստուդիան, մեծ ռեժիսոր-բեմադիչ, դերասան՝ Ռուբեն Սիմոնովի ղեկավարությամբ։
Երկար տարիներ աշխատել է Պատանի հանդիսատեսի թատրոնում, այնուհետ՝ Հակոբ Պարոնյանի անվան երաժշտական կոմեդիայի պետական թատրոնում։


== Ստեղծագործական գործունեություն ==
1930-ական թվականներից, Իդա Մկրտչյանը աշխատել է Պատանի հանդիսատեսի թատրոնում, իբրև առաջնակարգ դերասանուհի։Վարդան Աճեմյանի և Թադևոս Սարյանի պատվավոր հրավերով, Իդա Մկրտչյանը շարունակել է իր բեմական գործունեությունը Հակոբ Պարոնյանի անվան երաժշտական կոմեդիայի պետական թատրոնում։ Իդա Մկրտչյանը թատրոնի պատմության մեջ մնաց,որպես թատերական արվեստի,քնարական ժանրի անկրկնելի դերասանուհի։


== Դերերը թատրոնում ==
Ֆրիդրիխ Շիլլեր «Ավազակներ» -Ամալիա
Ֆրիդրիխ Շիլլեր  «Սեր և Խարդավանք» -Լուիզա
Ղազարոս Աղայան «Անահիտ» -Անահիտ
Ռուդոլֆ Ֆրիմել  «Ռոզի Մարի»-Վանդա
Յռւրի Միլյռւտին «Տրեմբիտա» -Օլեսյա
Յռւրի Միլյռւտին «Անհանգիստ երջանկություն» -Վասիլինա
Իվան Պոմեշչիկով «Ասք Սիբիրյան երկրի մասին» -Նաստյա
Գագուա «Փեսացուներ» -Սաֆի
Յոհան Շտրաուս «Գնչուական բարոն» -Միրաբելլա
Ուիլյամ Շեքսպիր «Կամակոր կնոջ սանձահարումը» -Բիանկա
Ուիլյամ Շեքսպիր «Ոչնչից մեծ աղմուկ» -Բեատրիչե
Կառլո Գոլդոնի «Վենետիկյան երկվորյակներ» -Ռոզաուրա
Լոպե դե Վեգա «Պարերի ուսուցիչ» -Ֆելիսիանա
Ալեքսանդր Շիրվանզադե «Մորգանի խնամին» -Լիդա
Գաբրիել Սունդուկյան «Բաղնիսի բողջա» -Կատարինե
Արարատ Բարսեղյան «Պըլը Պուղի» -Սոնա խանում
Արամաշոտ Պապայան «Խանդից Պատուհաս» -Արփիկ
Արամաշոտ Պապայան «Արտասահմանյան փեսացռւ» -հավաքարարուհի
Ալեքսանդր Արաքսմանյան  «Փիղը պարում է» -Աշխեն


== Դերերը ֆիլմերում ==
1970 - «Հեղնար աղբյուր» – անցորդ կին
1982 - «Երջանկության մեխանիկան» – Սոնայի մայրը


== Ծանոթագրություններ ==


== Արտաքին հղումներ ==
Հակոբ Պարոնյանի անվան թատրոնի 75-ամյա պատմությունը ներկայացնող գիրք է հրատարակվել էջ255(չաշխատող հղում)
Հակոբ Պարոնյանի անվան երաժշտական կոմեդիայի պետական թատրոնը նշում է իր հիմնադրման 75-ամյակը
Աշանո

Աշանո  (իտալերեն՝ Asciano), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 6845 մարդ (2008 թվականի տվյալներով)։ Խտությունը՝ 30 մարդ/կմ²։ Տարածքը՝ 215 կմ²։ Էլեկտրոնային փոստ՝ 53041։ Հեռախոսային կոդ՝ 00577։
Գլխավոր տեսարժան վայրը գտնվում է քաղաքից 10 կմ հեռավորության վրա՝ Մոնտե Օլիվետո Մաջիորեն (իտալ.՝ Monte Oliveto Maggiore), որը հիմնադրվել է 1313 թվականին, Կաթոլիկ միաբանության առաջին և ամենակարևոր վանքն է։ Վանքը հայտնի է Լուկա Սինյորելլիի և Սոդոմայի որմնանկարներով՝ Սուրբ Բենեդիկտոսի կյանքի թեմաներով։ Պ. Պ. Մուրատովը գրել է, որ վանքի պատկերները կարելի է վերագրել «Իտալիայի ամենաշքեղ որմնանկարների ցիկլերից մեկին»։
Բնակավայրի հովանավորն է սուրբ Ագաթան։ Քաղաքի օրը նշվում է ամեն տարի փետրվարի 5-ին։


== Արտաքին հղումներ ==
Գլխավոր կայք (իտալ.)
Լավատեսություն

Լավատեսություն (Օպտիմիզմ, լատ.՝ optimus՝ «լավագույն» բառից), դրական աշխարհայացք, վստահություն լավագույն ապագա ունենալու մեջ։ Լավատեսները պնդում են, որ տիեզերքը հիասքանչ է, յուրաքանչյուր իրավիճակից ելք կա, ամեն ինչ է լավ է լինելու, և որ բոլոր մարդիկ ընդհանուր առմամբ լավն են։
Համարվում է վատատեսության (պեսիմիզմի) հակապատկերը։
Լավատեսության և վատատեսության հայտնի օրինակ է համարվում մարդու դատողությունը բաժակի մասին, որը կիսով չափ լցված է ջրով կամ այլ հեղուկով։ Լավատեսը համարում է, որ բաժակը կիսով չափ լիքն է, իսկ վատատեսը վստահ է, որ այն կիսով չափ դատարկ է։
Փիլիսոփայության մեջ լավատեսությունն ասոցացվում է Գոթֆրիդ Լայբնիցի հետ, ով կարծում էր, որ մենք ապրում ենք «բոլոր հնարավոր աշխարհներից լավագույնում»։
Գիտական հետազոտությունները ցույց են տվել, որ լավատեսությունը նպաստում է լավ առողջոււթյուն ունենալուն։ Այն

խանգարում է անօգնականության զգացման վիճակի առաջացմանը, պահպանում է իմունիտետի մշտական «պատրաստակամությունը»
նպաստում է առողջ ապրելակերպ վարելուն, ժամանակին բժշկի դիմելուն
լավատեսների համար հեշտ է հաստատել և պահպանել ընկերական հարաբերություններ, իսկ սոցիալական աջակցության առկայությունը լավ առողջություն ունենալու գրավականներից մեկն է։Մարտին Սելիգմանը լավատեսությունը համարում է մտածողության ոճ, որի դեպքում մարդը անհաջողությունները համարում է ոչ կայուն, իսկ լավ իրադարձությունները՝ բնական և օրինական։ Իսկ վատատեսը, ընդհակառակը՝ լավ դեպքերը համարում է պատահական, ոչ մի կերպ կապ չունեցող արժանապատվության և վաստակի հետ։ Մարտին Սելիգմանի «Նոր դրական հոգեբանություն։ Գիտական հայացք դեպի երջանկությունն և կյանքի իմաստը» գրքում կա թեստ՝ լավատեսությունը որոշելու համար, ինչպես նաև «Ֆա-Մի-Ռե-Դո-Է» մեթոդիկա՝ մարդու մեջ լավատեսություն արթնացնելու և 4 եղանակ վատատեսական մտքերը հերքելու համար։


== Ծանոթագրություններ ==


== Գրականություն ==
Оптимизм и пессимизм / Дробницкий О. Г. // Никко — Отолиты. — М. : Советская энциклопедия, 1974. — (Большая советская энциклопедия : [в 30 т.] / гл. ред. А. М. Прохоров ; 1969—1978, т. 18).
Мартин Селигман Как научиться оптимизму: Измените взгляд на мир и свою жизнь = Learned Optimism. How to Change Your Mind and Your Life. — М.: Альпина Паблишер, 2013. — 338 с. — ISBN 978-5-9614-4431-5


== Արտաքին հղումներ ==
Լև Տրոցկի. Լավատեսության և վատետսության մասին
Մերկ հողափոր

Մերկ հողափոր (լատ.՝ Heterocephalus glaber), փոքր փորող կրծող հողափորների ընտանիքից։ Տեսակը առանձնանում է կաթնասունների համար յուրահատուկ հատկություններով՝ գաղութի բարդ սոցիալական կազմակերպությամբ, սառնարյունությամբ, ցավի որոշ ձևերի հանդեպ անզգայությամբ, օրինակ, ջերմային այրվածքներին և թթուներից առաջացած քիմիական այրվածքներից,CO2 բարձր կոնցենտրացիաների հանդեպ դիմացկունությամբ։ Սկզբում կարծում էին, որ անհատները ընդհանուր առմամբ իմունիտետ ունեն քաղցկեղի հանդեպ, սակայն 2016 թվականի փետրվարին ամերիկացի գիտնականները հայտնաբերեցին քաղցկեղի երկու դեպք, հայտնաբերված մերկ հողափորների մոտ։ Չնայած այս դեպքերին, քաղցկեղի դեպքերի մակարդակը չափազանց ցածր է մյուս կաթնասունների համեմատ:.


== Արտաքին տեսք ==
Փոքր կրծողներ են` 8-10 սմ մարմնի երկարությամբ, պոչ` 3-4 սմ, կշռում են 30-35 գրամ։ Էգերը ավելի մեծ են, կշռում են 50-ից 80 գրամ։ Արտաքին տեսքը ցույց է տալիս հարմարեցումը ստորգետնյա ապրելակերպին։ Գլուխը համեմատաբար մեծ է, ցածր և լայն, կարճ պարանոցի վրա, որը բնորոշ է մյուս փորող կրծողներին,(մասնավորապես, բոլոր հողափորներին և կուղբերներին)։
Մազածածկույթը գրեթե բացակայում է։ Խիտ մազերը աճում են միայն թաթերի մատների արանքում, ավելացնելով իրենց մակերեսը, ինչը օգնում է կենդանիներին փորել։ Վերջույթները կարճ են և բարակ։ Խոշոր ցցված ատամները ետևից առանձնացված են շրթունքների արտաքին մասով, որոնց շնորհիվ փորելու ընթացքում հողը չի ընկնում բերանը։ Ընդհանուր մկանային զանգվածի շուրջ 25% -ը կազմում են ծնոտի մկանները  (այս համամասնությունն ունեն մարդու ոտքերի մկանները)։ Մաշկը մերկ և կնճռոտ է, վարդագույն կամ դեղնավուն։


== Զգայարաններ ==
Աչքերը փոքր են` 0.5 մմ, ունեն թույլ տեսողություն։ Արտաքին ականջները վերացել են, բայց լսողությունը սուր է, ինչի մասին վկայում է հանքափորերի հնչյունների լայնածավալ ռեպերտուարը։ Նրանք ունեն սուր երկբազային հոտառություն, որը կրծողներն օգտագործում են հիմնականում  սննունդ որոնման նպատակով, այլ ոչ թե իրենց ցեղակիցներին տարբերելու համար։


== Ծանոթագրություններ ==
Գուրգեն Հակոբյան (մանկավարժ)

Անվան այլ կիրառումների համար տե՛ս՝ Գուրգեն Հակոբյան (այլ կիրառումներ)Գուրգեն Վաղինակի Հակոբյան (1918, Շուլավեր, Բորչալուի գավառ, Ռուսական կայսրություն - անհայտ), հայ մանկավարժ։ Մանկավարժական գիտությունների թեկնածու։ ՀԽՍՀ վաստակավոր մանկավարժ։ ԽՄԿԿ անդամ (1943): Երկրորդ համաշխարհային պատերազմի Արևելյան ճակատի («Հայրենական մեծ պատերազմ», 1941-1945) մասնակից։


== Կենսագրություն ==
Գուրգեն Հակոբյանը ծնվել է 1918 թվականին, Վրացական ԽՍՀ Շահումյան քաղաքում։ 1935 թվականին ավարտել է Թբիլիսիի մանկավարժական ուսումնարանը։ Որպես ուսուցիչ նախ աշխատել է Լագոդեխում, ապա՝ Ղափանի շրջանում։ 1938 թվականին ընդունվել է Երևանի պետական համալսարանի ֆիզիկա-մաթեմատիկական ֆակուլտետը, սակայն պատերազմի պատճառով կիսատ է թողել ուսումը։ 
Սովորել է ռազմական ուսումնարանում, որն ավարտելուց հետո, լեյտենանտի կոչումով, ծառայության է նշանակվել 89-րդ հայկական հրաձգային դիվիզիայում, մասնակցել է Թամանյան թերակղզու ազատագրման հերոսական կռիվներին։ 89-րդ դիվիզիայում էլ 1943 թվականին  ընդունվել է  կուսակցության շարքերը։ 1944 թվականին խորհրդային զորքերը հարձակում են սկսել Ղրիմի ազատագրման համար։ Հակոբյանը մասնակցել է 89-րդ հայկական Թամանյան դիվիզիայի շարքերում հերոս քաղաք Կերչի ազատագրման  մարտերին, կռիվներից մեկում վիրավորվել է և տեղափոխվել հոսպիտալ։ Ապաքինվելուց հետո զորացրվել է բանակից։
1945 թվականին Հակոբյանը նշանակվել է Երևանի թատերական ինստիտուտի ռազմական ամբիոնի դասախոս։ 1947 թվականին ավարտել է Երևանի պետական համալսարանի ֆիզմաթի ֆակուլտետը։ Երևանի միջնակարգ դպրոցներում մի քանի տարի դասավանդել է մաթեմատիկա։ 1961 թվականին Հակոբյանն աշխատել է ՀԽՍՀ լուսավորության նախարարության մանկավարժական գիտությունների գիտահետազոտական ինստիտուտում՝ որպես ֆիզիկայի և մաթեմատիկայի դասավանդման մեթոդիկայի սեկտորի վարիչ։


== Պարգևներ ==
ՀԽՍՀ վաստակավոր մանկավարժ


== Երկեր ==
Ֆրոնտալ լաբորատոր աշխատանքները ֆիզիկայից միջնակարգ դպրոցում։ Լուսավորության մինիստրություն, ՀԽՍՀ, Մանկավարժական գիտությունների գիտահետազոտական ինստիտուտ, Երևան, «Լույս», 1967։
Սովորողների հետազոտական ունակությունների զարգացումը ֆիզիկայի դասավանդման ընթացքում։ Երևան, «Լույս», 1977 (համահեղինակ)։


== Ծանոթագրություններ ==
Մարկե (Սոմի գավառ)

Մարկե (ֆր.՝  Marquaix), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 228 մարդ, բնակչության խտությունը` 43.10 մարդ/կմ²։ Բնակավայրը զբաղեցնում է 5.29 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս-արևելք, Ամյեն քաղաքից 60 կմ արևելք։


== Բնակչություն ==


== Տնտեսություն ==
2010 թվականին ուներ 139 աշխատունակ (15-64 տարեկան)  բնակիչ, որոնցից ակտիվ էին 102-ը, իսկ ոչ ակտիվները` 37։ Ակտիվության ցուցանիշը կազմում է 73,4 %։ 102 աշխատունակ մարդկանցից աշխատել է 81 անձ (44 տղամարդ և 37 կին)։ Գործազուրկ են եղել 21 անձ (10 տղամարդ և 11 կին)։ 37 անաշխատունակներից 9-ը եղել են աշակերտներ կամ ուսանողներ, 13-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քաղաքային խուլիգաններ

«Քաղաքային խուլիգաններ» (անգլ.՝ City Slickers, 1991), Ռոն Անդերվուդի կատակերգությունը։


== Սյուժե ==
Միտչ Ռոբբինսը և նրա երկու ընկերներ, հոգնելով միապաղաղ կյանքից արկածներ են փնտրում ամբողջ աշխարհում։ Միտչի երեսունիննամյակին, գտնվելով միջին տարիքի վառ արտահայտված ճգնաժամում, ընկերները նվեր արեցին՝ հնարավորություն տալով գնալ Վայրի արևմուտք, որպեսզի որոշ ժամանակով դառնա կովբոյ։ Ռանչոյի տերը հյուրերին դիմավորում էր այս խոսքերով․ «Դուք եկել եք այստեղ որպես քաղաքի խուլիգաններ, իսկ այդտեղից կվերադառնաք՝ որպես իսկական կավբոյներ»։ Զբոսաշրջային ճանապարհորդությունը վերածվում է փորձության, որին դիմակայել կարող են միայն իսկական տղամարդիկ։


== Դերասանական կազմ ==


== Վարձույթ ==
1991 թվականի հունիսի 7-ին ֆիլմը ԱՄՆ-ում դուրս է եկել կինովարձույթ։ 27.000.000 բյուջե ունենալով՝ դրամարկղային համաշխարհային շահույթը կազմել է 179.000.000, դրանից 124.000.000-ը՝ ԱՄՆ-ում։
1994 թվականին թողարկվել է ֆիլմի շարունակությունը՝ «Քաղաքային խուլիգաններ 2։ Քյոռլիի ոսկու մասին լեգենդը»։


== Մրցանակներ ==
1992 թվական՝ «Օսկար» մրցանակ Ջեք Պելանսին՝ որպես երկրորոդ պլանի լավագույն դերակատար
1992 թվական՝ «Ոսկե գլոբուս» մրցանակ Ջեկի Պելանսին՝ որպես երկրորդ պլանի լավագույն դերակատար
1992 թվական՝ MTV կինոմրցանակ Բիլլի Կրիստալին՝ որպես լավագույն կատակերգական դերակատար։


== Ծանոթագրություններ ==
«Քաղաքային խուլիգաններ»-ի սյուժեն ակնհայտորեն գերազանցում է «Կարմիր գետը» դասական հոլիվուդյան վեստեռնի սյուժեին։


== Ծանոթագրություններ ==


== Արտաքին հղումներ ==
«Городские пижоны»(անգլ.) ֆիլմը Internet Movie Database կայքում
Վաթիլակաս

Վաթիլակաս (հուն․՝ Βαθύλακας, թուրքերեն՝ Derince), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 524 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Ռասսոխովսկոե

Ռասսոխովսկոե (ուկրաիներեն՝ Розсохівське), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Ռասսոխովսկոե գյուղում բնակվում էր 69 մարդ։ Բնակավայրը զբաղեցնում է 1204 կմ² տարածք։ Բնակչության խտությունը կազմում էր 57,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այգավան կամավորական ջոկատ

Այգավան կամավորական ջոկատ, կազմավորվել է 1989 թվականին, Արարատի շրջանի Այգավան գյուղում (այժմ՝ ՀՀ Արարատի մարզում)։ Ունեցել է շտաբ։ 1989-1994 թվականներին ջոկատը կամ նրա առանձին խմբեր մասնակցել են ՀՀ Արարատի (Երասխ, Քյարքի (Տիգրանակերտ) Երասխի բարձունքներ), Նոյեմբերյանի (Ոսկեպար), Գորիսի (Կոռնիձոր), Մեղրիի (Նյուվադի) և Արցախի Հանրապետության Ասկերանի (Դահրազ), Մարտակերտի (Չափար, Հաթերք), Լաչինի, Ֆիզուլիի (Հորադիզ) շրջանների, Շուշիի ինքնապաշտպանական և ազատագրական մարտերին։ Մարտական տարբեր գործողությունների ժամանակ հրամանատարներ են եղել Բ. Դավթյանը, Գ. Ղուկասյանը, Մ. Գևորգյանը։ Ազատագրված Շուշիի Ղազանչեցոց Սուրբ Ամենափրկիչ եկեղեցու գմբեթին առաջին անգամ ՀՀ եռագույն դրոշն ամրացրել են ջոկատի ազատամարտիկներ Գ. Ղուկասյանը և Մ. Գևորգյանը։ Ջոկատից պարգևատրվել են Հայաստանի «Մարտական խաչ» 2-րդ աստիճանի շքանշանով՝ 1, «Արիության» մեդալով՝ 2, Արցախի Հանրապետության «Շուշիի ազատագրման համար» մեդալով՝ 1 ազատամարտիկ։ Ջոկատից զոհվել է 14 ազատամարտիկ։
Լեշինո (այլ կիրառումներ)

Լեշինո, կարող է վերաբերել՝

Լեշինո - գյուղ Ռուսաստանի Նովգորոդի մարզի Օկուլովսկի շրջանի կազմում։
Լեշինո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Կնճռուկ բազմամյա

Կարծրածաղիկ, կնճռուկ բազմամյա (լատ.՝ Scleranthus perennis), մեխակազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
5-10 սմ բարձրությամբ բազմամյա բույս է։ Բաժակաթերթերը թաղանթային եզրով են, սպիտակ լայն (լայնությամբ համարյա հավասար կենտրոնական կանաչ շերտին), պտղի ժամանակ միացող։


== Տարածվածություն ==
Հայաստանում հայտնի է Վերին Ախուրյանի (Ամասիայի շրջակայք) և Արագածի (Բայսըզ և Բյուրական գյուղերի շրջակայք) ֆլորիստիկական շրջաններում։ Աճում է նաև Արևմտյան, Հարավարևմտյան և Արևելյան Անդրկովկասում, Եվրոպայում, միջերկրածովյան ավազանի երկրներում և Հյուսիսարևելյան Անատոլիայում։


== Էկոլոգիա ==
Աճում է վերին լեռնային գոտում՝ ծովի մակարդակից 1900-2200 մ բարձրությունների վրա, ինչպես նաև մարգագետիններում և մարգագետնատափաստաններում, չոր քարքարոտ և խճաքարոտ լանջերին։ Ծաղկում է ապրիլ-մայիս ամիսներին, պտղաբերում՝ մայիս-հունիսին։


== Պահպանություն ==
Վտանգված տեսակ է։ Հայտնի են 2 պոպուլյացիաներ։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հիմնական սպառնալիքը գյուղատնտեսական հանդակների ընդլայնումն է և ենթակառուցվածքի զարգացումը։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում ընդգրկված չէր։
Պահպանության գործողություններ չեն իրականացվում։


== Գեղարվեստական գրականության մեջ ==
Կարծրածաղիկ։ Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 84-86։


== Ծանոթագրություններ ==
Մեզրե (Խարբերդի գավառ)

Մեզրե, գյուղ Արևմտյան Հայաստանում, Խարբերդի վիլայեթի Խարբերդի գավառում։ Մտնում էր Քեբանմադեն գավառակի մեջ։ Գտնվում էր Կապան Մադեն գյուղաքաղաքից 25 կմ հարավ-արևելք, Խարբերդ-Կապան Մադեն ճանապարհի աջ կողմում, սարալանջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Խաչամելիք

Խաչամելիք, Խաչամելիք, գյուղ Արևմտյան Հայաստանում, Էրզրումի վիլայեթի Խնուսի գավառում, Խամուր լեռան ստորոտին։ Գտնվում է Խնուս քաղաքից հարավ, Խամուր լեռնան լանջին, Խամուր և Զեռնակ բերդերի մոտերքում։
Գյուղի անվանումը ստուգաբանվում է որպես «մելիք Աղա-ջան» կամ «մեիլք Խաչան»։ Ենթադրում են, որ պարսկական տիրապետության շրջանում (XVI դար) գյուղում ապրել է հայ մելիք Աղաջանը (կամ Խաչանը), որի անունով էլ կոչվել է գյուղը։
1915 թվականի նախօրեին Խաչամելիքն ուներ 40 տուն՝ շուրջ 350 հայ բնակիչ։ Խաչամելիքի բնակիչները տեղահան են արվել 1915 թվականի Մեծ եղեռնի ժամանակ։ Մի մասը զոհվել է, մյուս մասը քշվել Դեր Էլ Զորի անապատը։ Փրկվածներն ապաստանել են Արևելյան Հայաստանում։
Բնակիչները զբաղվում էին երկրագործությամբ, անասնապահությամբ և որսորդությամբ։ Խաչամելիքն ուներ քարակերտ եկեղեցի։ Գյուղի մոտ է գտնվում խնուսցիներին քաջ ծանոթ բնական «ժաժան քար» կոչված շարժվող քարը։ Գյուղից դեպի աղի հանքեր տանող ճանապարհին կար սպտիակ սրբատաշ քարից եպիսկոպոսի պատկերով խաչարձան։
Գյուղն ուներ Ներսիսյան վարժարան


== Ծանոթագրություններ ==
Անատոլի Ժելտյակով

Անատոլի Դմիտրիևիչ Ժելտյակով (ռուս.՝ Анатолий Дмитриевич Желтяков, 1925 - 1989), ռուս պատմաբան, թուրքագետ, պատմական գիտությունների դոկտոր։ Հիմնական աշխատությունները վերաբերում են Թուրքիայի նոր շրջանի մշակութային և հասարակական-քաղաքական կյանքի պատմությանը։ Լուսաբանել է թուրքական լծի տակ հեծող ժողովուրդների, այդ թվում հայերի դերը Օսմանյան կայսրության հասարակական-քաղաքական մտքի զարգացման մեջ։ Նշել է արևմտահայ մամուլի մեծ նշանակությունը՝ իբրև օսմանյան հասարակության կյանքի բոլոր ոլորտների պատմության սկզբնաղբյուր։
(1370) Հելլա

(1370) Հելլա (անգլ.՝ Hella), աստերոիդ աստերոիդների հիմնական գոտում։ Հայտնաբերվել է 1935 թվականի օգոստոսի 31-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,250552 ա. մ., առավելագույնը մոտենում է 1,8671 ա. մ. հեռավորության վրա և հեռանում 2,634 ա. մ.։ Արեգակի շուրջ մեկ ամբողջական պտույտ է կատարում 1233,2 երկրային օրվա ընթացքում, իր ուղեծրով շարժվելով միջինում 0,291924 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1370) Հելլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսանդրի գնայուկ

Ալեքսանդրի գնայուկ (լատ.՝ Chylotomus alexandri), գնայուկ բզեզների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
13-16,5 մմ երկարությամբ միջին չափսի, նեղ, բավականին ուռուցիկ մարմնով բզեզ է։ Մարմնի վերին մասի գունավորումը վառ կապույտ է և փայլուն մետաղական, իսկ ստորինը՝ սև գույնի։


== Տարածվածություն ==
Հայաստանի էնդեմիկ է։ Միակ մեկուսացած պոպուլյացիան գտնվում է Օձասար լեռան հարավային լանջին՝ Արարատի մարզի Քաղցրաշեն գյուղի մոտ։


== Էկոլոգիա ==
Ապրում է մացառուտներով քարքարոտ լանջերում, հանդիպում՝ մայիսի վերջին և հունիսի առաջին կեսին, ցերեկը թաքնվում են քարերի տակ, բզեզները և թրթուրները սնվում են սերմերով։


== Պահպանություն ==
Սահմանափակ արեալով հազվագյուտ տեսակ է, ոչ մեծ՝ առավելապես միջինասիական ցեղի ամենաարևմտյան ներկայացուցիչն է։ Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես կրիտիկական վիճակում գտնվող տեսակ։
Թվաքանակը կայուն ոչ բարձր է։
Վտանգման հիմնական գործոնները հայտնի չեն։
Պահպանության միջոցառումներ չեն իրականացվում։


== Ծանոթագրություններ ==
Ֆունկցիոնալ

Ֆունկցիոնալ, մաթեմատիկական հասկացություն, որը սկզբնապես ծագել է որպես վարիացիոն հաշվում և ունեցել մեկ կամ մի քանի ֆունկցիաներից կախված փոփոխականի իմաստ։
Ֆունկցիոնալ անալիզի զարգացմանը զուգընթաց ֆունկցիոնալ եզրը սկսել է հասկացվել ավելի լայն իմաստով՝ որպես որևէ գծային տարածության վրա որոշված թվային ֆունկցիա։ Ֆունկցիոնալի առավել կարևոր տարատեսակն են համարվում գծային ֆունկցինոալները։


== Գրականություն ==
Математическая Энциклопедия. — М.։ Советская Энциклопедия, 1984. — Т. 5.
Колмогоров А. Н., Фомин С. В. Элементы теории функций и функционального анализа. — изд. четвертое, переработанное. — М.։ Наука, 1976. — 544 с. — 35 000 экз.
У.Рудин Функциональный анализ. — М.։ Мир, 1975.
Մեծ անախորժություններ (մուլտֆիլմ)

Մեծ անախորժություններ (ռուս.՝ Большие неприятности), ծաղրանկարային-սատիրական մուլտիպլիկացիոն ֆիլմ, որը ստեղծվել է Զինաիդա և Վալենտինա Բրումբերգ քույրերի կողմից, մանկական նկարի ոճով` մեծերի աշխարհը երեխաների աչքերով ցույց տալու նպատակով։ Մուլտֆիլմը մեծ հաջողություն է ունեցել։
Մուլտֆիլմը նկարահանվել է «Սոյուզմուլտֆիլմ» ստուդիայում, 1961 թվականին։ 1973 թվականին թողարկվել է մուլտֆիլմի շարունակությունը` «Նոր մեծ անախորժություններ» անվանումով։


== Սյուժե ==
Փոքրիկ աղջնակը լսում է, թե ինչպես են մեծերը քննարկում ընտանեկան խնդիրները։ Նրա ընտանիքը բաղկացած է մայրիկից, հայրիկից, մեծ եղբայր Կոլյայից և քույր Կապայից։ Նրանց խոսքերում հանդիպող արտահայտություններն աղջիկը բառացի է հասկանում, ինչը և արտահայտվում է մանկական նույնատիպ խոսքերի պատկերավոր շարքում։
Մուլտֆիլմի վերջում աղջիկը ցանկանում է հասկանալ «ձրիակեր» բառի իմաստը, ինչպես անվանում է նրա հարազատներին իրենց հարևան ծեր ճախարակագործ քեռի Ֆեդյան։ Վերջինս պատասխանում է, որ դա իր մայրը, հայրը, քույրն ու եղբայրն են։ Միայն ինքը` աղջիկը և իր կատուն են, որ ձրիակեր չեն։


== Հեղինակներ ==


== Հետաքրքիր փաստեր ==
Ֆիլմում ներկայացված իդիոմների ընկալումը ծաղրի է ենթարկվում մանկական հումորային «Երալաշ» կինոամսագրում (194-րդ թողարկում «Երևակայության ուժը»)։


== Վերաթողարկում ==
1990-ականների կեսերին մուլտֆիլմը թողարկվել է «Սոյուզմուլտֆիլմ» ստուդիայի մուլտֆիլմների ժողովածուում, «Սոյուզ» ստուդիայի տեսաերիզների վրա։ 2003 թվականին վերաթողարկվել է նույն ընկերության «Երեխաներ և ծնողներ» մուլտֆիլմների ժողովածուում, VHS և DVD ձևաչափերով։


== Կարծիքներ ==


== Ծանոթագրություններ ==


== Արտաքին հղումներ ==
«Մեծ անախորժություններ»(անգլ.) ֆիլմը Internet Movie Database կայքում
«Մեծ անախորժություններ» մուլտֆիլմը «Անիմատոր.ռու» կայքում
(3986) Ռոժկովսկի

(3986) Ռոժկովսկի (անգլ.՝ Rozhkovskij), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 19-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,253436 ա. մ., առավելագույնը մոտենում է 1,9536 ա. մ. հեռավորության վրա և հեռանում 2,5533 ա. մ.։ Արեգակի շուրջ մեկ ամբողջական պտույտ է կատարում 1235,57 երկրային օրվա ընթացքում, իր ուղեծրով շարժվելով միջինում 0,291364 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3986) Ռոժկովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արկածային ժամանակ

Արկածային ժամանակը (անգլ.՝ Adventure time), ամերիկյան մուլտսերիալ Ֆինի ու նրա կախարդական շան՝ Ջեկի արկածների մասին։ Պրեմիերան տեղի է ունեցել ԱՄՆ-ում, սակայն և լայն տարածում է ունեցել Կանադայում և Ռուսաստանում։ Այժմ Արկածային ժամանակը մուլտֆիլմը Քարթուն Նեթվորք հեռուստասերիալի ամենասպասված մուլտֆիլմերից է։ Մուլտֆիլմի գլխավոր հերոսներն են շնիկ Ջեյքը և տղա Ֆիննը։ Նրանք ապրում են ուրախ կյանքում և պայքարում չար Սառցե թագավորի դեմ։ Սառցե թագավորն ապրում է իր սառցե ապարանքում իր սիրելի պինգվինի հետ։


== Ծանոթագրություններ ==


== Արտաքին հղումներ ==
Արկածային ժամանակը, Քարթուն նեթվորք
Արտեմ Աղամալյան

Արտեմ Պողոսի Աղամալյան (հունվարի 15, 1882(1882-01-15), Սարգսաշեն - փետրվարի 9, 1963(1963-02-09)), խորհրդային պետական գործիչ։


== Կենսագրություն ==
Ծնվել է հունվարի 15-ին, Ելիզավետպոլի նահանգի Շուշվա գավառի Չայքադուզ գյուղում (այժմ՝ Արցախի Մարտունու շրջանի Սարգսաշեն գյուղ)։ Աղամալյանը 1903 թվականին արտասահմանից Անդրկովկաս էր տեղափոխել լենինյան «Իսկրա»-ն։ 1914 թվականին մասնակցել էր ընդհատակյա տպարանը Բաքվից Գանձակ տեղափոխելուն։
1918 թվականին մասնակցել էր Ադրբեջանում խորհրդային իշխանության համար մղվող պայքարին, իսկ 1920 թվականին, Հայաստանում՝ Մայիսյան ապստամբությանը։ 1926-1937 թվականներին վարել էր մի շարք պատասխանատու պաշտոններ։ Աղամալյանը ընտրվել է ՀԿԿ Կենտկոմի բյուրոյի (1926–1928), վերստուգիչ հանձնաժողովի (1928-1932), Անդրֆեդերացիայի Կենտգործկոմի (1927-1931) և Հայաստանի Կենտգործկոմի (1927-1937) անդամ։ ԽՄԿԿ անդամ 1917 թվականից։


== Պարգևներ ==
Աղամանյանը պարգևատրվել էր Աշխատանքային կարմիր դրոշի և Կարմիր դրոշի շքանշաններով։ Մահացել է 1963 թվականի փետրվարի 9-ին։


== Ծանոթագրություններ ==
Զարեչնայա (գյուղ, Օկուլովսկի շրջան)

Զարեչնայա (ռուս.՝ Заречная), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անձեռոցիկ

Անձեռոցիկ (ֆր.՝ serviette), գործվածքի կամ այլ նյութի ուղղանկյունաձև (հազվադեպ այլ ձևի) մի կտոր, օգտագործվում է կենցաղում մակերևույթների վրայից տարբեր նյութերի հեռացման համար։ Հիմնական գործառույթը կեղտի մաքրումն է, մակերևույթի մաքրության ապահովումը։


== Անձեռոցիկների տեսակներ ==


=== Ըստ նյութի ===
Թղթե, , օգտագործվում է հիմնականում ուտելու ընթացքում՝ բերանը, շրթունքները մթերքի հետքերից մաքրելու համար։ Շատ թղթե անձեռոցիկներ օգտագործվում են նաև տանը կենցաղային մաքրման ժամանակ։
Գործվածքե, պատրաստվում է տարբեր տեսակի կտորներից։ Հիմնականում օգտագործվում է սեղանի և այլ մակերևույթներ սրբելու համար։
Առանց մազախավերի, պատրաստվում է տարբեր նյութերից, ենթարկվում է հատուկ մշակման։ Օգտագործվում է օպտիկական մակերևույթների՝ լինզա, հայելի և այլն, մաքրման համար։ Օգտագործվում է նաև տարբեր էկրանների, հատկապես մոնիտորներ մաքրման համար։
Ասբեստե, այս անձեռոցիկները հիմա չեն օգտագործվում։ Օգտագործվել են մերձարևելյան միապետների բակերը մաքրելու ժամանակ։ Հասարակ մարդիկ դա չէին կարող օգտագործել, քանի որ բավականին թանկ էր։


=== Ըստ օգտագործման ոլորտի ===
Կոսմետիկ ('հիգիենիկ, ինտիմ), նախապես ներծծված են լինում բուրավետ նյութերով և ծառայում են նույն նպատակով, ինչ դեզոդորանտները։ Պահվում են հերմետիկ փաթեթներում։
Սրբելու, անձեռոցիկներ, որոնք նախապես ներծծված են յուղերը հեռացնող թույլ լուծիչներով։ Դրանցով մաքրում են դռների բռնակները, համակարգչի ստեղնաշարը, մկնիկը և նմանատիպ այլ իրեր։ Պահպանվում են հերմետիկ փաթեթներում։
Հղկիչ, այս անձեռոցիկներով հեռացնում են մետաղական, ապակե, կերամիկական մակերևույթները։


== Ծանոթագրություններ ==
Սպարտակ Մելիքյան

Սպարտակ Սեյրանի Մելիքյան (հունվարի 2, 1968(1968-01-02), Հարցհանգիստ, Դաշկեսանի շրջան, Ադրբեջանական ԽՍՀ, ԽՍՀՄ), Հայաստանի Հանրապետության ազգային ժողովի նախկին պատգամավոր։


== Կենսագրություն ==
Սպարտակ Մելիքյանը ծնվել է 1968 թվականի հունվարի 2-ին Ադրբեջանի Հանրապետության Դաշքեսանի շրջանի Չովդառ գյուղում։ 1986-1988 թվականներին ծառայել է խորհրդային բանակում։ 1996 թվականին ավարտել է ՌԴ Պրիմորիեի պետական գյուղատնտեսական  ակադեմիան, 1997 թվականին` նույն ակադեմիայի տնտեսագիտական ֆակուլտետը, ստացել է անասնաբույժ-ինժեների և տնտեսագետի որակավորում։ 2006 թվականին ավարտել է Մոսկվայի նոր իրավաբանական ինստիտուտը, ստացել է իրավաբանի որակավորում։ 1992-1994 թվականներին աշխատել է «Արարատ» մասնավոր ձեռնարկությունում` որպես գլխավոր հաշվապահ,  իսկ 1994-1995 թվականներին`  Ուսսուրիյսկ  քաղաքում «Սպարտակ» ՍՊԸ-ում գլխավոր տնօրեն։ 1995-1996 թվականներին «Անտարես» ԲԲԸ-ում աշխատել է գլխավոր տնօրեն, 1996-1998 թվականներին՝ Պրիմորիեի մթերային բարեգործական հիմնադրամի Ուսսուրիյսկի մասնաճյուղում` ղեկավար։ 1998-2002 թվականներին ղեկավարել է «Ուսսուրիյսկ ԳՈՒՄ» ԲԲԸ-ն։ 2002-2003 թվականներին աշխատել է «Զորավանի անասնահամալիր» ԲԲԸ-ում` որպես տնօրենների խորհրդի նախագահ։ 2003-2007 թվականներին զբաղվել է անհատ ձեռներեցությամբ։ 2007 թվականի  մայիսի 12-ին Ազգային ժողովի պատգամավոր է ընտրվել համամասնական ընտրակարգով Հայաստանի Հանրապետական կուսակցությունից ։


== Անձնական կյանք ==
Ամուսնացած է, ունի չորս երեխա։


== Ծանոթագրություններ ==
Կենան Ամատունի

Կենան Ամատունի (4-րդ դար - 380-ականներ), հայ նախարար Մեծ Հայքում, Վասպուրական աշխարհի Արտազ, Ճվաշռոտ (Ամատունիքի) գավառների և Այրարատ աշխարհի Արագածոտն գավառի Օշական բերդ-ամրոցի տերը, Վահան Ամատունու որդին, Պարգև Ամատունու հայրը, Ամատունիների նախարարական տոհմից։


== Կենսագրություն ==
Կենան Ամատունին, 385 թվականին թողնելով իր կալվածքները, Մեծ Հայքի արքա Արշակ Գ-ի (378-389) հետ տեղափոխվում է թագավորության արևմտյան մաս, որը գտնվում էր Հռոմեական կայսրության ենթակայության տակ։ Արշակ Գ-ի մահից հետո ետ է վերադառնում Մեծ Հայքի արևելյան մաս և Խոսրով Դ-ի հրովարտակով վերահաստատվում իր բարձին ու ստանում իր կալվածքները։ 


== Ծանոթագրություններ ==
Գոլուբիևիչի (այլ կիրառումներ)

Գոլուբիևիչի, կարող է վերաբերել՝

Գոլուբիևիչի - գյուղ, Ուկրաինայի Ժիտոմիրի մարզի Նարոդիչի շրջանում
Գոլուբիևիչի - գյուղ, Ուկրաինայի Կիրովոգրադի մարզի Կոմպանեևսկի շրջանում
Բելոզերկա (այլ կիրառումներ)

Բելոզերկա, կարող է վերաբերել՝

Բելոզերկա - գետ Ռուսաստանում, հոսում է Օմուտինսկի շրջանում, Կիրովի մարզում
Բելոզերկա - գյուղ Ուկրաինայի Վիննիցայի մարզի Լիտինկայի շրջանում
Սուրբ Գևորգ եկեղեցի (Մովսեսգյուղ)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Սուրբ Գևորգ եկեղեցի, համարյա ոչնչացված Հայ Առաքելական եկեղեցու տաճար Հայաստանի Հանրապետության Տավուշի մարզի Մովսես գյուղում։ Այժմ եկեղեցուց մնացել են միայն հյուսիսային և արևելյան պատերը, սակայն այս հին եկեղեցուն կից կառուցել են նոր Սուրբ Աստվածածին եկեղեցին։
Ի տարբերություն նոր Սուրբ Աստվածածին եկեղեցու այս Սուրբ Գևորգ եկեղեցին կոչվում է «հին եկեղեցի»։


== Պատմություն ==


== Տես նաև ==
Մովսեսգյուղ
Սուրբ Աստվածածին եկեղեցի (Մովսեսգյուղ)


== Արտաքին հղումներ ==
Հոդված «Կողպած դռներն ու փամփուշտի հետքերը այստեղ ամենուր են»


== Գրականություն ==
Ռուբեն Սիմոնյան,  Տավուշի մարզ, Երևան, ««Ոսկան Երևանցի»», 2003 — 254 էջ. — 500 հատ։
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։


== Ծանոթագրություններ ==
Երաժշտական ձև

Երաժշտական ձև, լայն առումով երաժշտական ստեղծագործությունն է, որպես ամբողջական դինամիկ երևույթ՝ կոմպոզիցիոն հնարների և երաժշտա-արտահայտչական միջոցների (մեղեդի, ռիթմ, հարմոնիա, կառուցվածք և այլն) փոխկապակցված և փոխհարաբերված կոմպլեքս, որի միջոցով մարմնավորվում է երաժշտական երկի գաղափարական-գեղարվեստական բովանդակությունը։ Առաջնայինը լինելով բովանդակությունը՝ ձևը պասսիվ չէ, օժտված է ինքնուրույն ներունակ տրամաբանությամբ՝ պայմանավորված պատմական զարգացման օրինաչափություններով։ Էական դեր են խաղում այն մշակույթի ազգային և սոցիալական արմատները, որոնց հիման վրա կազմավորվում են ձևի կարևորագույն բաղադրամասի՝ երաժշտական լեզվի նորմերը։ Երաժշտությունը լինելով ժամանակային արվեստ՝ նրա հնչողության ընթացքը ներկայացնում է ձևակազմավորման պրոցես, որի առանձին փուլերը, փոխհարաբերվելով միմյանց, առաջացնում են յուրատեսակ հետագիծ-սխեմա։ Այստեղից էլ՝ երաժշտական ձև հասկացությունը նեղ առումով՝ որպես սխեմա-կառուցվածք։ Երաժշտության պատմական զարգացման ընթացքում գործնականորեն արմատվորվել են ձև-սխեմաների կայուն տիպային տարատեսակներ, օրինակ, պարբերույթ, քառյակ, երկմաս ձև (երկու պարբերույթի միասնությունը AB սխեմայով), եռմաս ձև (ABA սխեմայով), ռոնդո, վարիացիա, ֆուգա, սոնատային ձև են։